Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 137

4. Üzenetek A KS idõszakában a tárcák megélénkülõ EU-kommunikációjában az alábbi üzenetek kerülnek a kommunikáció középpontjába. 4.1. A tárcáknak szóló üzenetek — Egységes kormányzati kommunikáció A kormányzat egységes kommunikációs stratégiát követ, s az egyes tárcák kommunikációja ebbe illeszkedik. — A felkészüléshez szükséges információk középpontba állítása A szakmai és lakossági csoportok felkészülésének segítéséhez a számukra legfontosabb, releváns információkat kell a tárcaszintû EU-kommunikáció középpontjába állítani. 4.2. A tárcák szakmai és társadalmi csoportokat célzó üzenetei — Általános üzenetek A kommunikációban a stratégia általános üzeneteit kell hangsúlyozni (lásd a IV. fejezetet). Az általános üzenetek keretül szolgálnak a speciális üzenetek, illetve a szakinformációk kommunikációjában is. — Speciális üzenetek Az adott terület számára legfontosabb speciális üzeneteket a szaktárca kommunikációs stratégiájában és akcióterveiben kell meghatározni. Ehhez figyelembe kell venni a szakterületen mûködõ szakmai, érdekképviseleti és civil szervezetektõl, illetve a lakosságtól érkezõ igényeket, visszajelzéseket, valamint a visszacsatolás egyéb formáit (lásd a XIV. fejezetet). 4.3. Partnerszerep felajánlása a szakmai-érdekképviseleti és civil szervezeteknek A tárcák kínáljanak partnerszerepet a szakmai-érdekképviseleti és civil szervezeteknek a csatlakozással kapcsolatos kommunikációban. Hangsúlyozni kell, hogy a sikeres csatlakozás és a hatékony belsõ felkészülés nemzeti érdek, 2002/151/II. szám amelyben minden jelentõs szakmai-érdekképviseleti és civil csoportnak szerepet kell játszani. A belsõ felkészülés össztársadalmi ügy, minden állampolgárt érintõ közügy. A belsõ felkészülés segítésében a kormányzat partnerszerepet kínál a legfontosabb szakmai-érdekképviseleti és civil csoportoknak. A felkészülés sikerében kiemelkedõ a szakmai-érdekképviseleti és civil társadalom, a kormányzati és a vállalati, illetve lakossági szint közötti középszint felelõssége. A partnerség keretében a kormányzat rendszeres visszajelzési lehetõséget, véleményt kér a szakmai-érdekképviseleti és civil szervezetektõl a kommunikáció fõ témáiról, hatékonyságáról, a szakmai-érdekképviseleti és civil szervezetek információigényérõl. Ugyanakkor a tárca támogatja a szakmai-érdekképviseleti szervezeteknek és a civil társadalomnak a felkészüléssel kapcsolatos szakmai munkáját. 4.4. Támogatás a szakmai-érdekképviseleti és civil szervezetek számára A partnerség keretében a kormányzat segíti a szakmai-érdekképviseleti és civil szervezetek felkészülését az egyes szakterületeken. Segíti és támogatja, hogy — az egyes szakmai csoportok érdekeltségét és érintettségét érzékeltetõ összefüggések és információk eljussanak a szakmai-érdekképviseleti és civil szervezetekhez, — naprakész, releváns információforrások és háttér-információk váljanak hozzáférhetõvé a szakmai-érdekképviseleti, civil és társadalmi csoportok számára, — a szakmai-érdekképviseleti és civil szervezetek segítsék a gazdasági szereplõk és a társadalmi csoportok felkészülését a csatlakozással kapcsolatos kihívásokra. 4.5. „A jó gazda”: Felelõsség a felkészülésért a kommunikációban Az adott tárcának vezetõ szerepet kell vállalnia a szakterületéhez tartozó EU-csatlakozási kommunikációban. Ezt a felelõsséget a kommunikációban meg kell jeleníteni. Hangsúlyozni kell, hogy a csatlakozás már nem csak külpolitikai szempontból fontos téma, hanem minden szakmát és állampolgárt érintõ közügy. Ezen belül meg kell jeleníteni, hogy a kormányzati munkamegosztásban az adott tárca „jó gazdaként” felelõs a területén a tagságra való felkészülésért, ezen belül a kommunikációért.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes